Mihail Vorontsov, George Dawen maalaama muotokuva.
**Mihail Semjonovitš Vorontsov** (ven. Михаи́л Семёнович Воронцо́в; 30. toukokuuta (J: 19. toukokuuta) 1782 Pietari – 18. marraskuuta (J: 6. marraskuuta) 1856 Odessa) oli venäläinen ruhtinas ja sotamarsalkka.

Mihail Vorontsov kuului Vorontsovin sukuun, joka oli saavuttanut 1700-luvulla merkittävän aseman Venäjän keisarikunnan politiikassa. Hänen isänsä oli merkittävä diplomaatti Semjon Vorontsov. Mihail Vorontsov liittyi Venäjän armeijaan vuonna 1801 ja osallistui ensin sotaan Osmanien valtakuntaa vastaan Kaukasuksella ja sitten Napoleonin sotiin Euroopassa. Vuoteen 1813 mennessä hän yleni kenraaliluutnantiksi ja armeijakunnan komentajaksi. Hän saartoi vuonna 1813 Saksassa käytyjen taisteluiden yhteydessä Küstrinin, Magdeburgin ja Wittenbergin kaupungit. Seuraavana vuonna hän kunnostautui Craonnen taistelussa. Vuosina 1815–1818 Vorontsov komensi Venäjän miehitysjoukkoja Ranskassa.

Vuonna 1823 Vorontsov nimitettiin silloisen Uuden Venäjän aluepiirin (eli Uuden Venäjän ja Bessarabian kenraalikuvernementin) kenraalikuvernööriksi, minkä aseman hän säilytti vuoteen 1854. Vorontsov pyrki kehittämään näiden hiljattain Venäjän keisarikuntaan liitettyjen alueiden taloutta ja hallintoa sekä ehkäisemään venäläisen maaorjuuden leviämistä sinne.

Vuoden 1828 sodassa Osmanien valtakuntaa vastaan Vorontsov kutsuttiin viemään loppuun Varnan piiritys. Vuonna 1844 hänet nimitettiin aiempien toimiensa ohella Kaukasuksen alueen kuvernööriksi ja ylipäälliköksi. Hän vahvisti Venäjän valtaa alueella ja valtasi 1845 imaami Šamililta Dargon linnakkeen, mistä hyvästä hänet palkittiin ruhtinaan arvolla. Vuoteen 1848 mennessä Vorontsov oli saattanut kaksi kolmasosaa Dagestanista Venäjän keisarikunnan vallan alle. Aleksanteri II:n kruunajaisten yhteydessä vuonna 1856 hänet korotettiin sotamarsalkaksi. Hän kuoli myöhemmin samana vuonna.

Lähteet
-------

1. 1 2 3 4 5  Mikhail Semyonovich, Prince Vorontsov (englanniksi) *Encyclopædia Britannica Online Academic Edition*. Viitattu 11.3.2014.
2. 1 2 3 4  *Nordisk familjebok* (1921), s. 1089 (ruotsiksi) Runeberg.org. Viitattu 11.3.2014.
3. ↑  V. V. Štšukin: Novorossijski i Bessarabskoje general-gubernatorstvo, Novorossijski krai (Новороссийское и Бессарабское генерал-губернаторство, Новороссийский край) (Vuosina 1822-1874 tuolloisen Venäjän keisarikunnan eteläosissa sijainnut "Uuden Venäjän ja Bessarabian kenraalikuvernementti, Uuden Venäjän aluepiiri", vastaa lähinnä Ukrainan eteläosia)  9.12.2010. history.mk.ua.  Arkistoitu 27.3.2014. Viitattu 26.3.2014. (venäjäksi)

Aiheesta muualla
----------------

* Kuvia tai muita tiedostoja aiheesta **Mihail Vorontsov** Wikimedia Commonsissa

* Vorontsov Mihail Semenovitš (Suuren neuvostotietosanakirjan eli Bolšaja sovetskaja entsiklopedijan (BSE) artikkelin verkkoversio)  1969—1978. dic.academic.ru. Viitattu 24.3.2014. (venäjäksi)
* Воронцовы Brockhaus–Jefron-tietosanakirjan (1890—1907) artikkeli venäjänkielisessä Wikiaineistossa. (venäjäksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |